google/wiki40b huggingface dataset:
२५३७ ईसा पूर्व

२५३७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५३७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अक़ाबा की खाड़ी

भूगोल

लाल सागर से उत्तर की तरफ़ दो खाड़ियाँ आती हैं, जिनमें पूर्वी वाली अक़ाबा की खाड़ी और पश्चिमी वाली सुएज़ की खाड़ी कहलाती है। अक़ाबा की खाड़ी दक्षिण में तीरान भूडमरू से १६० किमी उत्तर तक विस्तृत है जहाँ इस्राइल की सीमाएँ मिस्र और जोर्डन से लगती हैं। इस खाड़ी पर बहुत से महत्त्वपूर्ण शहर स्थित हैं जिनमें ताबा (मिस्र), एलात (इस्राइल), अक़ाबा (जोर्डन) और हक़्ल (सउदी अरब)। मिस्र के सीनाई प्रायद्वीप पर भी दो शहर अक़ाबा की खाड़ी पर बसे हुए हैं: शर्म अल-शेख़​ और दहब। इन सभी शहरों में जोर्डन का अक़ाबा सबसे बड़ा है और इसमें सन् २००९ में १,०८,००० रहते थे।

पर्यटन

अक़ाबा की खाड़ी का पानी अच्छे तापमान का है और इसमें तरह-तरह के रंग-बिरंगे मूँगे (कोरल), मछलियाँ और अन्य समुद्री जीव पनपते हैं। इस वजह से यह ग़ोताख़ोरी से सम्बंधित पर्यटन के लिए एक मुख्य आकर्षण केंद्र है। बहुत से लोग इसके तट पर भी तैरने और दिन बिताने आते हैं।
१२५६ ईसा पूर्व

१२५६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२५६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
देवसिद्ध मंदिर

बाबा बालक नाथ का यह गुफा मंदिर पूरे वर्ष श्रद्धालुओं से भरा रहता है। बिलासपुर की सीमा पर स्थित यह मंदिर चारों ओर के सड़क मार्ग से सरलता से पहुंचा जा सकता है। नवरात्रों के अवसर पर बाबा का आशीर्वाद लेने के लिए यहां लोग बड़ी संख्या में पहुंचते हैं। इस अवसर पर सरकार लोगों के ठहरने की उचित टेंट कालोनी की व्यस्था करती है और उसमें पानी, शौच आदि बहुत सी सुविधाएं उपलब्ध कराईं जाती हैं।
इनके पूजनीय स्थल को “दयोटसिद्ध” के नाम से जाना जाता है, यह मंदिर हिमाचल प्रदेश के हमीरपुर जिले के छकमोह गाँव की पहाडी के उच्च शिखर में स्थित है। मंदिर में पहाडी के बीच एक प्राकॄतिक गुफा है, ऐसी मान्यता है, कि यही स्थान बाबाजी का आवास स्थान था। मंदिर में बाबाजी की एक मूर्ति स्थित है, भक्तगण बाबाजी की वेदी में रोट चढाते हैं, “ रोट ” को आटे और चीनी/गुड को घी में मिलाकर बनाया जाता है। यहाँ पर बाबाजी को बकरा भी चढ़ाया जाता है, जो कि उनके प्रेम का प्रतीक है, यहाँ पर बकरे की बलि नहीं चढाई जाती बल्कि उनका पालन पोषण करा जाता है। बाबाजी की गुफा में महिलाओं के प्रवेश पर प्रतिबन्ध है, लेकिन उनके दर्शन के लिए गुफा के बिलकुल सामने एक ऊँचा चबूतरा बनाया गया है, जहाँ से महिलाएँ उनके दूर से दर्शन कर सकती हैं। मंदिर से लगभग छहः कि॰मी॰ आगे एक स्थान “शाहतलाई” स्थित है, ऐसी मान्यता है, कि इसी जगह बाबाजी “ध्यानयोग” किया करते थे।
सांता क्रुज़ डे टेनेरिफ़ कार्निवाल

सान्ता क्रूस दे तेनरीफ़ कार्निवाल, काडिज़ के कार्निवाल के साथ, स्पैनिश पर्यटन के लिए सबसे महत्वपूर्ण त्योहार है और स्पेन का सबसे बड़ा है। 1980 में इसे राष्ट्रीय पर्यटन सचिवालय द्वारा एक फेस्टिवल टूरिस्ट इंटरनेशनल इंटरेस्ट (अंतर्राष्ट्रीय रूचि का पर्यटन त्यौहार) घोषित किया गया। कैनरी द्वीप के सबसे बड़े द्वीप की राजधानी, सांता क्रुज़ डे टेनेरिफ़ हर फरवरी में करीब दस लाख लोगों को आकर्षित करने वाले इस समारोह का आयोजन करती है। इस समारोह को 2011 में यूनेस्को द्वारा मानव जाति की विरासत के रूप में घोषित किया जा सकता है। सांता क्रुज़ डे टेनेरिफ़ के कार्निवल को अब एक विश्व धरोहर स्थल बनने की आशा है।
1980 में इसे राष्ट्रीय पर्यटन सचिवालय द्वारा फेस्टिवल टूरिस्ट इंटरनेशनल इंटरेस्ट घोषित किया गया और यह विश्व के सबसे महत्वपूर्ण कर्निवलों में से एक है। सांता क्रुज़ डे टेनेरिफ़ के कार्निवल को अब विश्व धरोहर स्थल बनने की आशा है। यूनेस्को द्वारा इस घोषणा के बाद सांता क्रुज़ डे टेनेरिफ़ को अंतर्राष्ट्रीय स्तर पर और अधिक बढ़ावा मिलेगा और यह स्पेन का पहला कार्निवल होगा जिसे यह पहचान मिलेगी, क्योंकि यह स्थाई है और यूनेस्को के माध्यम से यह पांच महाद्वीपों तक पहुंच जाएगा. 1987 में क्यूबा की गायिका सीलिया क्रूज़, बिल्लोज़ कराकास बॉयज़ ऑर्केस्ट्रा के साथ "कार्निवल चिचारेरो" पहुंची, जिसके कार्यक्रम में 250,000 लोगों ने हिस्सा लिया, जिसे एक संगीत कार्यक्रम में भाग लेने के लिए सर्वाधिक संख्या में जुटे लोगों के लिए गिनीज़ ऑफ़ रेकॉर्ड्स में दर्ज किया गया, यह रिकॉर्ड आज भी उनके नाम है।
प्रत्येक वर्ष के निशान 2013 में एक अलग विषय बॉलीवुड और भारत के लिए समर्पित किया जाएगा.
ग्रंथो को जलवाना और विद्वानों को दफनाना

ग्रंथो को जलवाना और विद्वानों को दफनाना (चीनी: 焚書坑儒) यह वे घटनाएँ है जो चिन राजवंश के प्रथम सम्राट चिन शी हुआंग के शासन काल में घटी थी जिसमे सम्राट द्वारा कई ग्रंथो को जलवाया गया था और ४६० कुन्फ़्यूशिवादी विद्वानों को ज़िन्दा दफनाया गया था। सम्राट न्यायवादी थे और यह ग्रंथ सौ विचारधाराओ से संबंधित थी,जो की न्यायवाद के विचारो के विरुद्ध थी, यही कारण था की सम्राट ने इन पुस्तकों को जलवाने और विद्वानों को ज़िन्दा दफ़नाने का आदेश दिया था।
कई विद्वान इन घटनाओ को काल्पनि मानते है और हान राजवंश के इतिहासकारों द्वारा चिन राजवंश को कलंकित करने का प्रयास मानते हैं।
वर्ग मील

वर्ग मील क्षेत्रफल की इकाई कै। यह मील गुणा मील होता है।
जमरूद किला

जमरूद किला ख़ैबर दर्रे के मुख पर स्थित बाब-ए-ख़ैबर के पास स्थित एक क़िला है। प्रशासनिक रूप से यह पाकिस्तान के ख़ैबर-पख़्तूनख़्वा के संघीय प्रशासित कबायली क्षेत्र में पड़ता है।

इतिहास

यह क्षेत्र अफ़्ग़ानिस्तान का भाग था और इसपर पश्तूनों का अधिकार था। सिख साम्राज्य के प्रसिद्ध सेनापति हरि सिंह नलवा ने इसपर अक्तूबर १८३६ में क़ब्ज़ा कर लिया। ६ पौष १८९३ विक्रम संवत, यानि १८ दिसम्बर १८३६, को क़िले की नीव रखी गई और इसका निर्माण ५४ में सम्पन्न हुआ। अफ़्ग़ानिस्तान के अमीर, दोस्त मुहम्मद ख़ान, ने इसे वापस लेने का प्रयत्न करा लेकिन ब्रिटिश राज तक इसपर सिखों का ही अधिकार रहा।
अपामार्ग

अपामार्ग एक औषधीय वनस्पति है। इसका वैज्ञानिक नाम 'अचिरांथिस अस्पेरा' (ACHYRANTHES ASPERA) है। हिन्दी में इसे 'चिरचिटा', 'लटजीरा', 'चिरचिरा ' आदि नामों से जाना जाता है।

पादप

अपामार्ग एक सर्वविदित क्षुपजातीय औषधि है। वर्षा के साथ ही यह अंकुरित होती है, ऋतु के अंत तक बढ़ती है तथा शीत ऋतु में पुष्प फलों से शोभित होती है। ग्रीष्म ऋतु की गर्मी में परिपक्व होकर फलों के साथ ही क्षुप भी शुष्क हो जाता है। इसके पुष्प हरी गुलाबी आभा युक्त तथा बीज चावल सदृश होते हैं, जिन्हें ताण्डूल कहते हैं।झलालड़

संग्रह

शरद ऋतु के अंत में पंचांग (मूल, तना, पत्र, पुष्प, बीज) का संग्रह करके छाया में सुखाकर बन्द पात्रों में रखते हैं। बीज तथा मूल के पौधे के सूखने पर संग्रहीत करते हैं। इन्हें एक वर्ष तक प्रयुक्त किया जा सकता है।

औषधीय गुण

इसे वज्र दन्ती भी कहते हैं। इसकी जड़ से दातून करने से दांतों की जड़ें मजबूत और दाँत मोती की तरह चमकते हैं।

बिच्छू का विष

बिच्छू के काटने पर एक कटोरी में ५० ग्राम लाही के तेल को उबालो और उस उबलते हुए तेल में लटजीरा के पौधे को उखाड़ कर और उसका रस निचोड़ कर डालो इससे जो वाष्प निकले उसमें बिच्छूसे कटे हुए भाग की सिकाई करो। शीघ्र लाभ होगा।
जिनेश्वर सूरि

जिनेश्वरसूरि चंद्रकुलीय वर्धमान सूरि के प्रतिभाशाली शिष्य थे। ये खरतर गच्छ के संस्थापक थे और सन् १०२३ में विद्यमान थे। जैन आगम ग्रंथों के टीकाकार अभयदेव सूरि, सुर सुंदरी कथा के कर्ता धनेश्वरसूरि तथा महावीरचरित के कर्ता गुणचंद्रमणि उनके शिष्य-प्रशिष्यों में गिने जाते हैं।

परिचय

विक्रम संवत ८०२ में अगहिल्लपुर पाटण के राजा वनराज चावड़ा के गुरु शीलगुण सूरि ने यह राजाज्ञा जारी करा दी थी कि पाटण में चैत्यवासी साधुओं को छोड़कर दूसरे वनवासी साधु प्रवेश न करें। आगे चलकर वि॰सं॰ १०७४ में जिनेश्वर सूरि और बुद्धिसागर नाम के विधिमार्गी विद्वानों ने चौलुक्य राजा दुर्लभदेव की सभा में चैत्यवासियों को शास्त्रार्थ में पराजित कर इस आज्ञा को रद्द कराया। चैत्यवासी शिथिलाचारी होने के कारण प्राय: चैत्यों (मंदिरों) में ही वहीं भोजन करते और वहीं उपदेश देते। चैत्य ही एक प्रकार से उनका मठ या निवासस्थान बन गया था, इसलिये वे चैत्यवासी कहे जाते थे। हरिभद्र सूरि ने संबोधप्रकरण में चैत्यनिवासियों को 'कुसाधु' बताते हुए कहा है कि ये देवद्रव्य का उपभोग करते हैं, जिन मंदिर और शालाएँ चिनवाते हैं, रंग बिरंगे सुगंधित धूपवासित वस्त्र पहनते हैं, बिना नाथ के बैलों के समान स्त्रियों के आगे गाते हैं, मुहूर्त निकालते हैं, निमित्त बताते हैं, भभूत देते हैं, रात भर सोते हैं, क्रय विक्रय करते हैं, चेला बनाने के लिये छोटे बच्चों को खरीदते हैं, भोले लोगों को ठगते हैं और जिन प्रतिमाओं को बेचते खरीदते हैं। श्वेतांबरों में आजकल जो 'जती या श्रीपूज्य' कहलाते हैं वे इन्हीं चैत्यवासियों या मठवासियों के और जो 'संवेगी' कहे जाते हैं वे वनवासियों के अवशेष हैं। संवेगी अपने को विधिमार्ग का अनुयायी कहते हैं। जिनेश्वर सूरि के गुरु वर्धमान सूरि स्वयं चैत्यवासी यतियों के प्रमुख आचार्य थे लेकिन बाद में उन्होंने जातियों का आचार छोड़ दिया था।
युगप्रधान जिनेश्वर सूरि ने दूर-दूर तक भ्रमण किया तथा गुजरात, मालवा और राजस्थान उनकी प्रवृत्तियों के केंद्र बन गए। उन्होने संस्कृत और प्राकृत में अनेक महत्वपूर्ण ग्रंथ लिखे हैं। जिनमें हरिभद्रअष्टक की टीका, प्रमालक्षण, पंचलिंगीप्रकरण, वीरचरित्र, कथाकोषप्रकरण, निवार्णलीलावती कथा आदि मुख्य हैं। कथाकोषप्रकरण प्राकृत कथाओं का सुंदर ग्रंथ है जो सन् १०५२ में लिखा गया था।
बुद्धिसागर सूरि जिनेश्वर सूरि के सगे भाई थे। उन्होंने श्वेतांबर संप्रदाय में सर्वप्रथम व्याकरण की रचना की। सन् १०२३ में ये दोनों आचार्य जाबालिपुर (जालौर) में विद्यमान थे।
लचीलापन

लचीलापन अंग्रेजी शब्द flexibility का समानार्थी शब्द है भौतिकी उपयोग में ली जा रही हर वस्तु, यौगिक, को ठोस अवस्था से तरल liquid स्थिती में लाए जाने के बीच में लचीलेपन की अवस्था से होकर ही गुजरना होता है
स्वाति भार्गव

स्वाति भार्गव (जन्म-२६ अप्रैल, १९८३) भारत में स्थित एक इन्टरनेट उद्धमी है। २०१३ में उन्होंने अपने पति रोहन भार्गव के साथ मिलके एक कैशकरोडॉटकॉम एक कूपन और कैशबैक करो वेबसाईट खोली जों कि भारत में संचालित की जाती है। इससे पहले २०११ में उन्होंने एक यूके स्थित- प्योरिंगपौंड कैशबैक और कूपन वेबसाईट की स्थापना की। २००५-२०१० में गोल्ड्समैन सचस के बैंकिंग डिवीज़न और कार्यकारी कार्यालय में भी काम किया। लन्दन स्कूल ऑफ़ इकोनॉमिक्स(एल.एस.इ), से उन्होंने बी.एस.सी होन्स, गणित और अर्थशास्त्र में डिग्री हासिल की। उन्होंने सिंगापूर और लन्दन स्कूल से बहुत सारी छात्रवृत्ति भी जीती।

प्रारंभिक जीवन और शिक्षा

स्वाति का जन्म अम्बाला में हुआ और वह वही पली बड़ी थी। राष्ट्रीय जूनियर कॉलेज सिंगापूर, में भाग लेने के बाद उन्होंने गणित, अर्थशास्त्र, और भौतिकी में जी.एस.ई ऐ स्टार पूरा किया। 
स्वाति को निवेश बैंकिंग डिवीज़न में स्थायी पद भी मिला।

गोल्ड्समैन सचस

ब्रिटेन, लंदन में गोल्डमैन सैक्स में, स्वाति ने 2005-2009 से वित्तीय संस्थानों के लिए संरचित उत्पादों के भीतर निवेश बैंकिंग डिवीजन में काम किया। 2010 में, उन्होंने गोल्डमैन सैक्स इंटरनेशनल के सीईओ माइकल शेरवुड और रिचर्ड गनोदडे के साथ कार्यकारी कार्यालय में काम किया।

प्योरिंग पाउंड्स ली०

पति रोहन भार्गव के साथ, स्वाती ने प्योरिंग पाउंड्स डॉट कॉम की स्थापना की, ब्रिटेन आधारित कैशबैक और वाउचर वेबसाइट जो सदस्यों को उनके किसी भी पार्टनर रिटेलरों में नियमित खरीद पर बचत करने में सक्षम बनाती है। कंपनी ने ब्रिटेन में शीर्ष खुदरा विक्रेताओं के साथ टेस्को, मार्क्स एंड स्पेन्सर, डेबनाहम्स, एक्स्पैडिया और अधिक के साथ भागीदारी की है।

कैशकरोडॉटकोम

२०१३, में स्वाति ने अपने पति के साथ कैशकरोडॉटकॉम कम्पनी खोली जिसने भारत में कैशबैक अवधारणा को पेश किया। उसी वर्ष कम्पनी को स्टार्ट-अप के तौर पे यू.के स्थित एंजेल इन्वेस्टर के समूह से बीज निधि के रूप में ४.५ करोड़ रुपये प्राप्त हुए।
व्हीट ड्वार्फ वाइरस

व्हीट ड्वार्फ वाइरस एक विषाणु है।
बारामूला ज़िला

नामोत्पत्ति

"बारामूला" नाम संस्कृत के "वराहमूल" से उत्पन्न हुआ है और आज भी कश्मीरी भाषा में "वरमूल" कहलाता है। "वराह" का अर्थ (जंगली) सूअर होता है और "मूल" का अर्थ उसका पैना दांत है। मान्यता है कि कश्मीर घाटी आदिकाल में एक सतिसर (या सतिसरस) नामक झील के नीचे डूबी हुई थी, जिसमें जलोद्भव नामक जल-राक्षस रहकर भय फैलाता था। भगवान विष्णु ने एक भीमकाय वराह का रूप धारण कर के आधुनिक बारामूला के पास झील को घरेने वाले पहाड़ों पर अपने लम्बे दाँत से प्रहार करा। इस से बनने वाली दरार से झील का पानी बह गया और कश्मीर वादी उभर आई और वास-योग्य बन गई।
भिदौनी

चिकित्सा व्यवस्था

गाँव में कोई अस्पताल या स्वास्थ्य केंद्र मौजूद नहीं है। यहाँ रहने वाले लोग पास के कस्बों और शहरों में इलाज  के लिए जाते है,  पास के सरकारी अस्पतालों का भी बुरा हाल है यहाँ जाने वाले लोगो की कोई सुनवाई नहीं होती कभी - कभी तो उनको बुनियादी चिकित्सा मिल पाना भी संभव नहीं हो पाता है।

संगीत

ब्रज भूमि और संगीत का पुराना संगम है।  गाँव के लोग मुख्य रूप से श्री कृष्णा  भजन और रास लीला के गीत  गाते और सुनते हैं। कुछ विशेष अवसरों  पर हरयाणवी  गाने के साथ नृत्य भी चलन में हैं | यहाँ पर होली के अवसर पर गाँव के चौराहों   पर रसिया गाते हैं और गाँव की  औरतों  के साथ  नृत्य और लठ मरकर होली भी खेली जाती है।
मर्व

मर्व (अंग्रेज़ी: Merv, फ़ारसी: مرو, रूसी: Мерв) मध्य एशिया में ऐतिहासिक रेशम मार्ग पर स्थित एक महत्वपूर्ण नख़लिस्तान (ओएसिस) में स्थित शहर था। यह तुर्कमेनिस्तान के आधुनिक मरी नगर के पास था। भौगोलिक दृष्टि से यह काराकुम रेगिस्तान में मुरग़ाब नदी के किनारे स्थित है। कुछ स्रोतों के अनुसार १२वीं शताब्दी में थोड़े से समय के लिए मर्व दुनिया का सबसे बड़ा शहर था। प्राचीन मर्व के स्थल को यूनेस्को ने एक विश्व धरोहर घोषित कर दिया है।

इतिहास

मर्व क्षेत्र में आदिकाल से लोग बसे हुए हैं और यहाँ २०००-३००० ईसापूर्व काल के ग्रामीण जीवन के चिह्न मिलते हैं। पारसी धर्म-ग्रन्थ ज़न्द अवेस्ता में इस क्षेत्र का ज़िक्र बख़्दी (बल्ख़) के साथ किया गया है। कुछ १९वीं और २०वीं सदी के इतिहासकारों के नज़रिए में 'मर्व' वही प्राचीन स्थान है जो संस्कृत और हिन्दू परम्परा में मेरु या मेरु पर्वत के नाम से जाना गया। ब्रिटैनिका विश्वकोष के उस समय के अंकों में कहा गया कि "हिन्दू (पुराण), पारसी और अरब परम्परा में मर्व एक प्राचीन स्वर्ग है, जो आर्य जातियों और मानवों का जन्मस्थल है।"

हख़ामनी और यवन काल

ईरान के हख़ामनी साम्राज्य काल में लगभग ५१५ ईपू में तराशे गए बीस्तून शिलालेखों में मर्व का नाम 'मरगूश' (مَرگَوش) नामक एक सात्रापी के रूप में अंकित है। प्राचीनकाल में इसके लिए 'मरगू' और 'मारगियाना' नाम भी प्रचलित थे। बाद में सिकंदर महान मर्व से गुज़रे थे और इस नगर का नाम बदलकर कुछ अरसे के लिए अलक्षेन्द्रिया (Αλεξάνδρεια, Alexandria) हो गया। सिकंदर के बाद उसके द्वारा जीते गए मध्य एशिया और भारतीय उपमहाद्वीप के भागों में सेलयूकियाई राजवंशों का राज रहा और आंतियोकोस​ प्रथम ने नगर का विस्तार किया और इसका नाम बदलकर 'आंतियोकिया मारगियाना' (Antiochia Margiana) हो गया। इसके बाद यहाँ एक-के-बाद-एक बैक्ट्रिया, पार्थिया और कुषाणों का क़ब्ज़ा रहा।

सासानी काल और इस्लाम का आगमन

ईरान के सासानी साम्राज्य के अर्दाशीर पर्थम (२२०-२४० ईसवी) ने मर्व पर क़ब्ज़ा किया और उसके बाद लगभग ४०० सालों तक यह उस साम्राज्य का हिस्सा रहा। इस काल में यहाँ धार्मिक जीवन में पारसी धर्म, बौद्ध धर्म, मानी धर्म और पूर्वी सीरियाई ईसाई धर्म पनपा। इस सासानी काल के बीच में पांचवी सदी के अंत से ५६५ ईसवी तक के अंतराल में यहाँ हफथालीयों का राज रहा। ७वीं सदी में इस्लाम उभरा और अरबों ने ईरान और मध्य एशिया पर आक्रमण किया। ६५१ में अंतिम सासानी बादशाह यज़्दगर्द​ तृतीय की हत्या हुई और स्थानीय सासानी राज्यपाल ने अरबों के आगे हथियार डाल दिए। मर्व अरबों की उमय्यद ख़िलाफ़त के ख़ुरासान प्रान्त की राजधानी बना। इसे अपना अड्डा बनाकर अरबों ने बल्ख़, बुख़ारा, फ़रग़ना और काश्गर को जीता और ७वीं शताब्दी में चीन में गांसू प्रान्त तक पहुँच गए। मर्व और ख़ुरासान मुस्लिम-बहुसंख्यक बनने वाला विश्व का पहला फ़ारसी-भाषी इलाक़ा बना और बहुत से अरब भी यहाँ आकर बस गए। तलास प्रांत में पकड़े गए एक चीनी यात्री, दू हुआन, को बग़दाद ले जाया गया और उसने पूरी ख़िलाफ़त का दौरा किया। बाद में इस अनुभव के बारे में लिखते हुए उसने कहा कि मर्व और ख़ुरासान में अरब और ईरानी लोग मिश्रित रूप से बसे हुए थे।
एम सी छागला

महोम्मेदाली करीम चागला (एम.सी.छागला) (30 सितंबर 1900-9 फ़रवरी 1981) एक प्रसिद्ध भारतीय न्यायधीश, राजनयिक तथा कैबिनेट मंत्री थे, जिन्होनें 1948 से 1958 तक बंबई उच्च न्यायालय के मुख्य न्यायाधीश के रूप में सेवा की थी।

निजी जीवन और परिवार

1930 में, छागला ने मेहरुनिस्सा धारसी जीवराज से विवाह किया और 1932 में इस दंपत्ति के घर एक कन्या हुस्नारा तथा 1934 व 1939 में क्रमशः दो बेटे जहांगीर एवं इकबाल पैदा हुए. नवम्बर 1961 में मेहरुनिस्सा धारसी जीवराज की मृत्यु हो गई।

अंतिम वर्ष एवं मृत्यु

1973 में, अपने बेटे इकबाल की मदद से छागला ने दिसंबर में अपनी आत्मकथा, रोज़ेज़ (Roses) प्रकाशित की। उन्होनें भारतीय आपातकाल का पुरजोर विरोध किया। 9 फ़रवरी 1981 को 81 वर्ष की आयु में मोहम्मद करीम छागला की दिल के दौरे से मृत्यु हो गई। वह कई वर्षों से अस्वस्थ थे और उन्हें चार बाद दिल का दौरा पड़ चुका था। अपनी सक्रिय और ऊर्जावान प्रकृति के कारण, उन्होनें स्वास्थ्य के वजह से अपने आप को धीमा नहीं पड़ने दिया। अपनी मृत्यु के दिन, वह रोज की ही तरह बंबई में अपने क्लब में गए और अपने दोस्तों के साथ एक अच्छा समय बिताया. इसके बाद वह चुपचाप ड्रेसिंग रूम में चले गए और वहां शांति से मर गए। उनकी इच्छा के अनुसार, एक पारंपरिक मुस्लिम के रूप में दफन करने के बजाय उनका अंतिम संस्कार किया गया। उनके सम्मान में बंबई उच्च न्यायालय को बंद कर दिया गया और उनकी स्मृति में कई शोक संदेश दिए गए जिसमे भावी प्रधानमंत्री अटल बिहारी वाजपेयी का संदेश भी शामिल था। 1985 में, छागला की एक मूर्ति का अनावरण किया गया था और इसे उच्च न्यायालय के भीतर ही मुख्य न्यायधीश न्यायालय के बाहर लगाया गया जहां उन्होनें कार्य किया था। प्रतिमा के चबूतरे पर शिलालेख में लिखा है:
"एक महान न्यायाधीश, एक महान नागरिक और इन सब से ऊपर, एक महान इंसान."

और अधिक तथ्य

छागला नास्तिक थे।
उपनाम "छागला" उनका अपना मूल उपनाम नहीं था। छागला की आत्मकथा में उन्होंने ब्यौरा दिया है कि अपनी जवानी में, वह एक "मर्चेंट" के रूप में जाने जाते थे क्योंकि उनके पिता और दादा दोनों व्यापारी थे। पैसों के साथ यह नाम जुड़ा होने के कारण, वह एक दिन अपने दादा के पास गए और पूछा कि उन्हें अपने आपको किस नाम से बुलाना चाहिए। उनके दादा ने तुरंत कहा "छागला" क्योंकि उनका इकलौता बेटे, जो कि छागला के पिता थे, का प्यार का नाम छागला था, जिसका कच्छी भाषा में अर्थ है "प्रिय". छागला ने तुरंत नया उपनाम अपना लिया।
नगरघड़ी

रायपुर स्थित नगरघड़ी छत्तीसगढ़ लोक संस्कृति की पहचान है। इसे 1995 में नगर के मध्य स्थित पं रविशंकर शुक्ला उद्यान में स्थापित किया गया था। कांक्रीट से बने लगभग 50 फुट ऊँचे इसके स्तंभ के चारो ओर छह फुट व्यास की मैकेनिकल घड़ी लगाई गई थी। घड़ी में हर घंटे के बाद इसके बुर्ज में लगा घंटा बजता था। वर्ष 2007 में मैकेनिकल घड़ी में लगातार आ रही तकनीकी खराबी के कारण रायपुर विकास प्राधिकरण ने इसे बदलने का निर्णय लिया। घड़ी को बदल कर जी.पी.एस प्रणाली वाली नई प्रणाली की घड़ी लगाने का फैसला लिया गया। जी.पी.एस. प्रणाली पर आधारित घड़ी सही समय बताती है। यह प्रणाली भारतीय सेना और भारतीय रेल द्वारा उपयोग की जा रही है। रायपुर विकास प्राधिकरण के अध्यक्ष श्री श्याम बैस ने छत्तीसगढ़ की लोकधुनों को लोकप्रिय बनाने के लिए नगरघड़ी में हर घंटे के बाद बजने वाले घंटे की आवाज के पहले छत्तीसगढ़ की लोकधुनों को संयोजित करने का निर्णय लिया ताकि इससे आम आदमी भी छत्तीसगढ़ की लोकधुनों से परिचित हो सके। 26 जनवरी 2008 को नई घड़ी लगने के बाद से हर दिन हर घंटे छत्तीसगढ़ी धुनें बजती हैं। इन धुनों का चयन प्रदेश के लोक कलाकारों की विशेषज्ञ समिति के द्वारा किया गया है जिसमें लोक संगीत को पुरोधा माने जाने वाले श्री खुमानलाल साव, लोक गायिका श्रीमती ममता चन्द्राकर, छत्तीसगढ़ी फिल्म निर्देशक श्री मोहन सुन्दरानी, लोक कला के ज्ञाता श्री शिव कुमार तिवारी और लोक कलाकार श्री राकेश तिवारी शामिल थे। समिति की अनुशंसा के फलस्वरुप श्री राकेश तिवारी ने विशेष रूप से लोकधुनें तैयार की है। सुबह चार बजे से हर घंटे के बाद लगभग 30 सेकेण्ड की यह धुनें नगरघड़ी में बजती हुई छत्तीसगढ़ की लोकधुनों से आम आदमी का परिचय कराती है। रायपुर की नगरघड़ी में चौबीस घंटे चौबीस धुनें बजती है। सुबह 4 बजे से प्रारंभ कर के इन धुनों के नाम इस प्रकार हैं- 4:00 बजे – जसगीत, 5:00 बजे – रामधुनी, 6:00 बजे – भोजली, 7:00 बजे - पंथी नाचा, 8:00 बजे – ददरिया, 9:00 बजे – देवार, 10:00 बजे – करमा, 11:00 बजे – भड़ौनी, दोपहर 12:00 बजे - सुआ गीत, 1:00 बजे – भरथरी, 2:00 बजे - डंडा नृत्य, 3:00 बजे – चंदैनी, 4:00 बजे – पंडवानी, सांयः 5:00 बजे - राऊत नाचा, 6:00 बजे – सरहुल, 7:00 बजे – आल्हा, रात 8:00 बजे - गौरा गीत, 9:00 बजे - गौर नृत्य, 10:00 बजे – धनकुल, 11:00 बजे – नाचा, 12:00 बजे - बांस गीत, 1:00 बजे - कमार गीत, 2:00 बजे - फाग गीत और 3:00 बजे - सोहर गीत की धुनें नगरघड़ी से सुनी जा सकती है। छत्तीसगढ़ की लोकधुन सुनाने की अवधारणा के कारण नगरघड़ी को लिम्का बुक ऑफ रिकार्ड्स और इंडिया बुक ऑफ रिकार्ड्स में शामिल किया गया है।
वैज्ञानिक प्रतिरूपण

वैज्ञानिक प्रतिरूपण (Scientific modelling) या वैज्ञानिक प्रतिमानन एक वैज्ञानिक कार्य है जिसका उद्देश्य विश्व के किसी भाग या गुणधर्म को समझने में सरल बनाना, उसे पारिभाषित करना, उसका संख्यात्मक मान प्रस्तुत करना, उसे देखने योग्य बनाना, या उसे सिमुलेट (अनुकार) करने के लायक बनाना है।
रॅडिसन ब्लू, चेन्नई

इतिहास

इस होटल का निर्माण मकनूर हॉस्पिटैलिटी द्वारा किया गया था। मार्च १९९९ में इसकी ७५% इक्विटी एम ऐ चिदंबरम समूह के पास थी जिसकी कुल कीमत ३४० मिलियन रुपया था। २००१ में इस होटल का नया नाम रैडिसन जी आर टी रखा गया जब इसे चेन्नई स्थित जी आर थंगा मालिगै के दवारा खरीदा गया।

होटल

इस होटल में १०१ कमरे हैं जिसमे ७ सुइट्स, १९ बिज़नेस क्लास कमरे, २४ क्लब एवं ५१ डीलक्स कमरे सम्मिलित है। इस होटल के रेस्टोरेंट्स में गार्डन कैफ़े (पूल के किनारे दिन भर चलने वाला), द ग्रेट कबाब फैक्ट्री (रेस्तरां) एवं गैलप बार (इसकी साज सज्जा इंग्लिश पोलो क्लब की जैसी हैं) सम्मिलित हैं। व्यवसाइक मीटिंग्स के लिए, द रॉयल कोर्ट (३ ऐच्छिक भाग में बटा हुआ) एवं द रॉयल समिट (२ ऐच्छिक भाग में बटा हुआ) सम्मिलित हैं, दोनों लॉबी स्तर पर, और एक बोर्डरूम पर स्थित है।
पहले इस होटल के पास वाली ज़मीन पर ३० और कमरे बनाने की योजना थी लेकिन २०१० में इसमे और सुधार करते हुए ७० कमरे, १५० व्यकितयों के बैठने वाला रेस्टोरेंट एवं एक मोहक स्पा बनाने की योजना हैं। २०१० में “एक्सपेडिअ इन्सिडेर्स ' सेलेक्ट २०१०” द्वारा इस होटल की गिनती उच्चस्तरीय होटल में की गयी थी।

होटल के आकर्षण

इस होटल में काफी उच्चस्तरीय सुविधाएं दी जाती हैं जो किसी भी आगंतुक को यहाँ बार बार आने पे मजबूर करती हैं। यहाँ पे अतिथियों के फिटनेस पर अतिरिक्त ध्यान रखा जाता हैं। यहाँ के जिम में अत्याधुनिक तकनीक से सुस्सजित कई तरह की मशीन हैं जहा प्रत्येक व्यक्ति खुशनुमा वातावरण में आराम से कसरत कर सकते हैं। इस होटल में आकर्षक जैकुजी सुविधा उपलब्ध हैं जहा पर आप अपने मन एवं शरीर को तरोताजा कर सकते हैं।

कमरे

इस होटल में सभी वर्ग के कस्टमर्स का ध्यान रखा जाता हैं। यहाँ पर अलग तरीके के डीलक्स रूम एवं बिज़नेस क्लास कमरे उपलब्ध है। इनकी आतंरिक सजावट काफी बेहतरीन तरीके से की गयी हैं जो आपके मन को एक ही नजर में मोह लेती हैं।
डीलक्स रूम में मिलने वाली सुविधाओ में - दो लाइन वाला टेलीफोन, पैरो के लिए मसाज सर्विस (उपलब्ध होने पर), तिजोरी, डीवीडी प्लेयर, मुफ्त इंटरनेट सम्मिलित हैं।
बिज़नेस क्लास रूम को मिलने वाली सुविधाओ में एक्सप्रेस चेक इन, क्लब लाउन्ज की उपलब्धता,मसाज कुर्सी, मुफ्त इंटरनेट, लिमोजीन सुविधा एयरपोर्ट से होटल आने जाने के लिए, सेफ, एवं अन्य सुविधा उपलब्ध हैं।
सनम सईद

कैरियर

मॉडलिंग की दुनिया से अभिनय की दुनिया में आने वाली सनम सईद ने दाम, माता-ए-जान है तू, मेरा नसीब और कुदरत जैसे टेलिविजन शो में मुख्य किरदार की भूमिकाये निभाई है। केवल पाकिस्तान में ही नहीं बल्कि भारत में अब उनके काफी चाहने वाले हैं। सनम बॉलीवुड में किस्मत आजमाना चाहती हैं
मूसा बिन नुसैर

मुसा बिन नुसर (अरबी: موسى بن نصير मुसा बिन नुय्यार; 640-716 ईस्वी) उमय्यद खलीफा अल-वालिद प्रथम के तहत एक गवर्नर और जनरल के रूप में कार्य किया। उन्होंने उत्तरी अफ्रीका के मुस्लिम प्रांतों (इफिरिया) पर शासन किया, और इस्लामिक कॉन्क्वेस्ट को निर्देशित किया। "हिस्पैनिया" (स्पेन, पुर्तगाल, अंडोरा और फ्रांस का हिस्सा था) पर मुस्लिम विजय अभियाननों का सफल नेतृत्व किया था।
सुभाष चन्द्र बोस की मृत्यु

१८अगस्त १९४५ के बाद का सुभाषचन्द्र बोस का जीवन/मृत्यु आज तक अनसुलझा रहस्य बना हुआ है। १८ अगस्त १९४५ को उनके अतिभारित जापानी विमान दुर्घटनाग्रस्त हुआ था। यह दुर्घटना जापान अधिकृत फोर्मोसा (वर्तमान ताइवान) में हुई थी। उसमें नेताजी मृत्यु के पाश से सुरक्षित बच गये थे या नहीं, इसके बारे में कुछ भी स्पष्ट नहीं है। हालांकि, उनके अधिकतर समर्थक, मुख्यतः बंगाल में, इस समय को तथ्यहीन और मृत्यु के कारण नहीं होना बताकर अस्वीकार करते हैं। उनके निधन के कुछ ही घण्टों में षड्यंत्रकारी सिद्धान्त प्रकट होने लगे और तत्पश्चात लम्बी अवधि तक जारी रही एवं बोस के बारे में सामरिक मिथकों को अस्तित्वमय बनाते रहे। स्वतंत्रता के बाद भारत सरकार जाँच के लिए तीन बार आयोग गठित किये जिनमें से दो ने विमान दुर्घटना में मौत की पुष्टि की लेकिन तीसरे के अनुसार बोस ने अपने आप को नकली मौत दी। यह रिपोर्ट को सरकार ने बिना किसी कारण के अस्वीकृत कर दी।
तुलसी विवाह

तुलसी विवाह हिन्दू धर्म के अनुयायीयों द्वारा किया जाने वाला एक औपचारिक विवाह कार्यक्रम है जिसमें तुलसी नामक पौधे का विवाह शालीग्राम अथवा विष्णु अथवा उनके अवतार कृष्ण के साथ किया जाता है। हिन्दू धर्म में इसे मानसून का अन्त और विवाह के लिये उपयुक्त समय के रूप में माना जाता है।
संयुक्त राज्य अमरीका की सेना

यूनाइटेड स्टेट आर्मी (संयुक्त राज्य अमरीका की थलसेना) अमरीका की सैन्य बलों की सबसे बड़ी शाखा है। सभी अन्य थल सेनाओं की तरह इसका प्रमुख उत्तरदायित्व स्थल पर संचालित होने वाली सैन्य गतिविधियों में भाग लेना है।